Kaskinen

Kaskinen (mugažo suomen kelel, virktas [ˈkɑskinen], roč.: Kaskö) om Suomenman lidn, lidnankund da meriport valdkundan suvipäivlaskmas. Se om valdkundan i Pohjanma-agjan kaikiš penemb lidnankund eläjiden lugun mödhe. Istorii Ročinman Gustav III-kunigaz pani lidnan alust Kaskinen-sarehe vl 1785. Se om jäl'gmäine pandud Suomenmaha lidn Ročinman ohjastusen aigan. Lidnan suim pučihe ühtištusespäi Närpes-lidnanke vn 2019 kül'mkus ühesal änel kahesad vaste. Kaskinen šingotase kalan edheotandoil («Oy Sonnfish Ab», «Kuivaniemen Kala Oy») i meriportal. Geografijan andmused Lidn sijadase agjan suvipäivlaskmas, Botnižen lahten merikaran saril i kontinental. Matkad agjan Vas-keskushesai om kahesakümne kaks' kilometrad pohjoižhe orhal vai 94 km avtol, Hel'sinki-pälidnhasai om 317 km suvipäivnouzmha orhal vai 364 km avtotedme. Lähembaižed lidnad oma Kristiinankaupunki vižtoštkümnes kilometras suvipäivnouzmha orhal vai 30 km avtotedme, i Närpes 15 km pohjoižhe-pohjoižpäivnouzmha avtol vai raudtel. Raudte ühtenzoitab Seinjogi-lidnanke. Vn 2022 andmusiden mödhe lidnankundan pind om 175,36 km², sidä kesken kuivma — 10,63 km², vezi i sokaz tahond ottas 0,15 km², meri om 164,58 km². Tobmuz Kaskinenan municipaline suim kogoneb seičemetoštkümnes ezitajaspäi. Edeližed lidnan pämehed oma Minna Nikander (radoi vn 2017 tal'vkuspäi), Marlene Svens (radoi vn 2017 sügüz'kuhusai). Eläjad Vl 1980 lidnan eläjiden lugu oli 1 914 ristitud (kaikiš suremb ristitišt vspäi 1980), vl 2000 — 1 564 ristitud, vl 2010 — 1 429 ristitud, vl 2020 — 1 250 ristitud. Kaik 1 238 eläjad oli lidnas vl 2024. Läz kaik ristitud (99,3 %) elädas lidnankundan keskuses. Kodikelen mödhe (2016): suomen kel' — 64,1 %, ročin kel' — 29,2 %, toižed keled — 6,7 %. Galerei Irdkosketused Lidnan oficialine sait (kaskinen.fi). (suom.) (roč.) Lidnan turizman sait (visitkaskinen.fi). (angl.) (suom.) (roč.)